**Shaunae Miller-Uibo** (o.s. **Miller**, s. 15. huhtikuuta 1994) on bahamalainen pikajuoksija, jonka päämatkoja ovat 200 ja 400 metrin juoksut.

Miller-Uibo voitti 400 metrin olympiakultaa Rio de Janeirossa 2016 ennätysajallaan 49,44. Hän heittäytyi maaliin, ja kukisti Allyson Felixin 0,07 sekunnilla. Hän uusi 400 metrin olympiavoittonsa vuonna 2021 järjestetyissä Tokion kisoissa Bahaman ennätysajalla 48,36. Samojen kisojen 200 metrillä hän oli kahdeksas.

Miller-Uibo saavutti MM-kilpailuissa 400 metrillä kultaa Eugenessa 2022 ajalla 49,11 ja hopeaa Pekingissä 2015 ajalla 49,67 ja Dohassa 2019 silloisella ennätyksellään 48,37. Lontoon MM-kilpailuissa 2017 hän saavutti pronssia 200 metrillä ajalla 22,15 ja oli 400 metrillä neljäs. Moskovan MM-kilpailuissa 2013 hän sijoittui 200 metrillä neljänneksi.

Miller-Uibo voitti sisäratojen maailmanmestaruuden 400 metrillä Belgradissa 2022 ajalla 50,31. Sopotin sisäratojen MM-kilpailuissa 2014 hän saavutti 400 metrillä pronssia ajalla 52,06. IAAF World Relays -kilpailuissa 2017 hän voitti kultaa 4 × 400 metrin sekaviestissä. Gold Coastin Kansainyhteisön kisoissa 2018 hän voitti kultaa 200 metrillä ajalla 22,09.

Vuonna 2010 Miller-Uibo saavutti 400 metrillä alle 20-vuotiaiden maailmanmestaruuden ja vuotta myöhemmin alle 18-vuotiaiden maailmanmestaruuden.

Miller-Uibon ennätys 400 metrillä on ulkoradoilla 48,36 ja sisäradoilla 50,21 sekä 200 metrillä ulkoradoilla 21,74 ja sisäradoilla 22,40. Kaikki nämä ajat ovat Bahaman ennätyksiä. Miller-Uibo juoksi 300 metrin epävirallisen maailmanennätyksen 34,41 Ostravassa 20. kesäkuuta 2019 ja 3. helmikuuta 2018 New Yorkissa hän sivusi Irina Privalovan epävirallista 300 metrin sisäratojen maailmanennätystä 35,45. Heinäkuussa 2020 Miller-Uibo juoksi 100 metrillä uuden oman ennätyksensä 10,98 ja oli näin vasta neljäs nainen joka alitti 11 sekuntia satasella, 22 sekuntia 200 metrillä ja 49 sekuntia 400 metrillä.

Miller on naimisissa virolaisen kymmenottelijan Maicel Uibon kanssa.

Lähteet
-------

* Shaunae Miller-Uibo Kansainvälinen yleisurheiluliitto.  (englanniksi)

### Viitteet

1. 1 2 3 4 5 6 7 8 9  Shaunae Miller-Uibo Tilastopaja (vaatii kirjautumisen, maksullinen palvelu). Viitattu 23.7.2022. (englanniksi)
2. ↑  Pesäpalloheittäytyminen toi voiton naisten 400 metrillä *yle.fi*.  16.8.2016. Viitattu 28.8.2016. (englanniksi)
3. ↑  Report: Women's 400m - IAAF World Athletics Championships Doha 2019 *iaaf.org*.  3.10.2019. IAAF. Viitattu 4.10.2019. (englanniksi)
4. ↑
5. ↑  4x400 Metres Relay mixed *iaaf.org*. Viitattu 30.4.2017. (englanniksi)
6. ↑  Miller-Uibo breaks 300m world best, Lasitskene tops 2.06m and Kirt joins 90-metre club in Ostrava *www.iaaf.org*. Viitattu 7.7.2019. (englanniksi)
7. ↑  400 metrin olympiavoittaja Shaunae Miller-Uibo täräytti huippuajan satasella – teki tempun, johon on aiemmin pystynyt vain kolme naista *Ilta-Sanomat*.  25.7.2020. Viitattu 25.7.2020.
8. ↑  Michelle R. Martinelli, Michelle R. Martinelli: Olympic gold medalist Shaunae Miller and her bridesmaids posed 'in formation' in stunning photos *For The Win*.  11.2.2017. Viitattu 6.3.2017.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |